Штефан Смолей

Штефан Смолей (13. септембер 1933, Рошківцї) — русинскый писатель. За книгу Бурї над Бескидами оціненый наградов Премия Александра Духновича.Анна Кузмякова.

 Жывотопис 
Походив з многодїтной малорольницькой родины в селї Рошківцї, Меджілабірьского окресу, там выходив народну школу. До міщаньской школы ходив у Меджілабірцях і в Жілінї. Наступив до реалной ґімназії в Жілінї, але з родинных, но главнї з фінанчных, прічін штудії мусив передчасно скончіти. Працовав як обрабляч ковів в Празї і Снинї. В Снинї попри роботї скончів і стройницьку промысловку. Од року 1959 в Меджілабірцях конштруктер в Лабстрою, де од року 1988 зо здравотных прічін перешов робити до заводной технічной книжніцї, де робив аж до передчасного одходу до пензії (1991). Одтогды зачав сполупрацовати з редакціёв Русин і Народны новинкы, же публіковав стишкы, повіданя і описы.

 Выбер з творбы 
Штефан Смолей — автор 30 книжок, літературный рекордман сучасной русиньской літературы на Словакії.Михал Павліч.
 2005 — Не ганьб ся, Русине!
 2007 — Юрковы пригоды
 2008 — Бескидьскы співы
 2009 — Нагода або судьба (проза)
 2011 — Чудный світ (байкы)
 2013 — Бурї над Бескидами (роман)
 2016 — Мамко наша (лирика)
 2020 — Отрошынкы щастя (лирика, проза, опис традиций)

Жерела и одказы



Референции

Катеґорія:Русиньскы писателї
Катеґорія:Русиньскы умелцї